|  |  |  |
| --- | --- | --- |
| **בנק ישראל**דוברות והסברה כלכלית |  |  ירושלים, כ' בשבט, תשפ"א‏‏2 בפברואר 2021  |

הודעה לעיתונות:

הממצאים העיקריים מסקר החברות לרבעון האחרון של שנת 2020

**סקר החברות, שנערך מאמצע חודש דצמבר 2020 עד אמצע חודש ינואר השנה מצביע על המשך ההתאוששות של פעילות המגזר העסקי ברבעון האחרון של 2020. מאזן הנטו בסך המגזר העסקי השתפר מאוד ברבעון האחרון אך נותר ברמה שלילית , ובכך מצביע שמצב המשק עדיין חלש ביחס לתקופה שלפני המשבר (איור 1 ולוח 1).**



 \* מאזן הנטו שווה להפרש בין שיעור החברות והעסקים שדיווחו על עלייה בפעילות לבין שיעורם של אלה שדיווחו על ירידה, לאחר שקלול לפי המשקלות המתאימים לגודל כל ענף במגזר העסקי.

**לוח 1**

**הפעילות הכלכלית בענפי המשק, על פי מאזן הנטו של דיווחי החברות**(נתונים מקוריים ומנוכי עונתיות, אחוזים)

 

 כוכבית לשמאל המספר מציינת תוצאה בלתי מובהקת סטטיסטית (ברמה של 10%).

1 מבחן המובהקות פחות אינדיקטיבי, מפני שמספר החברות קטן.

2 לעומת הרבעון המקביל אשתקד.

מאזן הנטו של התפוקה **בתעשייה** הוסיף להתאושש ברבעון האחרון ונותר שלילי ולא מובהק סטטיסטית. המאזן השלילי משקף הערכה לחולשה בעיקר בייצוא ובמספר העובדים. החברות מעריכות, על בסיס ההזמנות לרבעון הבא, שהמכירות לשוק המקומי ימשיכו להיות חלשות ברבעון הראשון לשנת 2021 והמכירות ליצוא יגדלו. חלוקת החברות בתעשייה לפי גודל חברה מראה שמאזן הנטו של החברות הגדולות נותר חיובי ואילו החברות הקטנות נפגעו מאוד (לוח 10).

מאזן הנטו של הפדיון בענף **השירותים** השתפר ברבעון האחרון והפך להיות חיובי אך לא מובהק, והוא משקף שיפור במכירת השירותים ובמספר העובדים. בענף צופים כי ברבעון הבא הפעילות תגדל, והחברות מדווחות שההזמנות מחו"ל ירדו.

מאזן הנטו של המכירות בענף **המסחר** המשיך להיות חיובי ברבעון האחרון (אך לא מובהק סטטיסטית), ובענף צופים גידול במכירות ברבעון הבא.

בשאר הענפים מספר התשובות קטן מכדי להעניק לממצאים תוקף סטטיסטי ברמת הענף.

כאשר בוחנים את מגבלות הביקוש וההיצע, מוצאים הקלה נוספת ברבעון האחרון במגבלות הביקוש בענפי השירותים והמסחר והחמרה במגבלת המחסור בעובדים מקצועיים בכל הענפים. כאשר בוחנים את המגבלה שמציבים קשיי המימון, ניתן לראות החמרה ברבעון האחרון בעיקר בקרב החברות הבינוניות (איור 3).

ברבעון האחרון של 2020 **עלה (ל-1.3%) ממוצע הציפיות של החברות לגבי האינפלציה ב-12 החודשים הבאים**; כן עלה (ל-55%) שיעור החברות הצופות שהאינפלציה תימצא בתחום היעד, וירד (ל-39%) שיעור החברות הצופות שהאינפלציה ב-12 החודשים הבאים תימצא מתחת לתחום היעד. **הצפי לגבי שער הדולר** **ברבעון הבא** **וב-12 החודשים הבאים** ירד לרמה של 3.35 ו-3.44 ש"ח לדולר, בהתאמה (בתקופת הסקר עמד שער החליפין הממוצע על 3.22 ש"ח לדולר).

הממצאים מסקר החברות לרבעון האחרון של 2020 מבוססים על תשובותיהם של 231 עסקים וחברות מענפי המשק השונים.

**נציין שהחל מהרבעון הראשון של שנת 2021 בנק ישראל יפסיק את ביצועו של סקר החברות ויעשה שימוש רק ב'סקר מגמות בעסקים', שנערך ע"י הלשכה המרכזית לסטטיסטיקה ומבוצע בתדירות חודשית וכולל מדגם רחב יותר.**

# לוחות ואיורים נוספים

**לוח 2**

**ניתוח סטטיסטי של הציפיות לגבי האינפלציה ב-12 החודשים הבאים**



1 ההפרש בין הממוצע לשכיח.

 

**לוח 3**

**הצפי של החברות לגבי שער החליפין מול הדולר1**

 

1 בתקופת הסקר עמד שער החליפין הממוצע על 3.22 ש"ח לדולר.

**לוח 4**

**התעשייה – מאזני הנטו**



כוכבית לשמאל המספר מציינת תוצאה בלתי מובהקת סטטיסטית (ברמה של 10%).

**לוח 5**

**המסחר – מאזני הנטו**

 

כוכבית לשמאל המספר מציינת תוצאה בלתי מובהקת סטטיסטית (ברמה של 10%).

**לוח 6**

 **הבנייה – מאזני הנטו**



כוכבית לשמאל המספר מציינת תוצאה בלתי מובהקת סטטיסטית (ברמה של 10%).

**לוח 7**

**התחבורה והתקשורת – מאזני הנטו**



כוכבית לשמאל המספר מציינת תוצאה בלתי מובהקת סטטיסטית (ברמה של 10%).

**לוח 8**

**המלונאות – מאזני הנטו**

 

כוכבית לשמאל המספר מציינת תוצאה בלתי מובהקת סטטיסטית (ברמה של 10%).

**לוח 9**

**השירותים – מאזני הנטו**

 

כוכבית לשמאל המספר מציינת תוצאה בלתי מובהקת סטטיסטית (ברמה של 10%).

**לוח 10.1**

**מאזן הנטו בענף התעשייה על פי גודל החברות (מספר המועסקים)**



כוכבית לשמאל המספר מציינת תוצאה בלתי מובהקת סטטיסטית (ברמה של 10%).

**לוח 10.2**

**מאזן הנטו לתפוקה של חברות התעשייה על פי החדשנות ועתירות ההון האנושי**

 (נתונים מקוריים, באחוזים)



כוכבית לשמאל המספר מציינת תוצאה בלתי מובהקת סטטיסטית (ברמה של 10%).

 

**לוח 11**

**חומרת המגבלות על ביצוע הפעילות שתוכננה (ממוצע)**

חומרת המגבלה: 0 – אין מגבלה, 1 – מגבלה קלה, 2 – מתונה, 3 – חמורה, 4 – חמורה במיוחד

 

1 ענפים שבהם פחות מ-20 חברות השיבו על השאלה הנוגעת למגבלות